**Prezentācijas “Drošība ziemā” slaidu piezīmes**

**(1.-4.klase)**

Prezentācija paredzēta 1.-4.klašu skolēniem un tajā atspoguļots, cik bīstams ziemā var būt ledus, kā arī uzsvērts tas, cik svarīgi ir ievērot drošības noteikumus.

Galvenās tēmas:

* par ledus bīstamību;
* vietas ūdentilpē, kur ledus ir plānāks;
* pareiza rīcība, ja ledū ielūzis cilvēks vai dzīvnieks;
* kāpēc ir svarīgi, lai pats un vecāki zinātu bērna atrašanās vietu, jo tas ir tieši saistīts ar operatīvo dienestu spēju pēc iespējas ātrāk sniegt palīdzību nelaimē nokļuvušajiem.

1. **slaids – titullapa ‘Drošība ziemā”**

Šo prezentāciju izveidojis Valsts ugunsdzēsības un glābšanas dienests. Šogad ziema visu priecē ar sniegu un ledu, tāpēc svarīgi ir stāstīt un izglītot par drošību ziemā, īpaši uz ledus, jo bērniem un pieaugušajiem ir kārdinājums kāpt uz aizsalušajām ūdenstilpēm, kas nereti beidzas ar lielu traģēdiju. Turpmākajos slaidos iepazīstināsim ar pamatlietām, kas jāzina par drošību ziemā.

1. **slaids – Drošība uz ledus**

Ledus kārta veidojas uz dažādām ūdenstilpēm – ezeriem, upēm, dīķiem utt. Vai variet nosaukt vēl kādas ūdenstilpes, kur veidojas ledus?

1. **slaids – Ledus = bīstami!**

Situāciju pasliktina tas, ka, redzot pieaugušos uz nedroša ledus, bērni seko viņu piemēram un dodas uz ūdenstilpēm slidot un pastaigāties. Jāatceras, ka tas, ka cilvēki ir uz ledus, nav rādītājs, ka ledus ir drošs!

1. **slaids - Atrasties uz ledus ir bīstami!**

Vienmēr jāatceras, ka atrašanās uz ledus, ja vien tā nav mākslīgi veidota slidotava, ir bīstama!

Ledus izturība ir atkarīga no tik daudziem faktoriem, ka nav iespējams vizuāli noteikt tā drošumu.

1. **slaids - Ledus biezums ir mainīgs**
2. **slaids - Kurās vietās ledus būs plānāks?**

Apskati attēlus! Kurās vietās ledus būs plānāks?

Ledus būs plānāks A (zem tiltiem), B (pie niedrēm), D (pie krasta). Ledus, kur atrodas gulbji, ir stingrāks, bet tas noteikti nenozīmē, ka, ja ledus var izturēt gulbja svaru, ka tas izturēs arī cilvēka svaru!

1. **slaids - Uz ledus nav droši!**
2. **slaids - Ja redzi, ka cilvēks vai dzīvnieks ir ielūzis ledū**

Šajā vecumā bērnam vissvarīgāk ir saprast, ka pašam NAV jādodas glābt ielūzušais, jo viņš apdraud savu dzīvību! Viņa vienīgais uzdevums ir informēt pieaugušo vai glābšanas dienestu, ka ir notikusi nelaime.

Svarīgi arī atcerēties, kas ir jāsaka, kad esi piezvanījis uz 112:

* precīza adrese vai notikuma vieta;
* KAS noticis
* Jāatbild uz visiem dispečera jautājumiem
* Jānosauc savs vārds un tālruņa numurs

Nekad nepārtrauc sarunu pirmais! 112 zvanu centra dispečers ir tas, kurš pabeidz sarunu!

1. **slaids – uzdevums. Kā rīkosies, ja redzēsi, ka cilvēks ir ielūzis ledū?**

Izlasi apgalvojumus un atbildi, vai rīcība ir pareiza, vai arī nepareiza!

Pareizās atbildes: redzot ūdenstilpes ledū ielūzušu cilvēku, pareizā rīcība ir Nr. 1, 4 un 5.

1. **slaids par ledū ielūzušiem dzīvniekiem.**

Attēlos var redzēt dažus no ugunsdzēsēju glābēji izglābtajiem dzīvniekiem.

1. **slaids par ledū ielūzušiem dzīvniekiem.**

Lai kā bērnam gribētos steigties palīgā savam mājdzīvniekam, ir jāsaprot, ka, uzskrienot uz ledus un ielūztot, nelaimē jau būs nokļuvuši divi – bērns un dzīvnieks. Bet, ja pēc iespējas ātrāk informāciju par notikušo uzzinās ugunsdzēsēji glābēji, viņi ieradīsies un sniegs palīdzību nelaimē iekļuvušajam mīlulim.

1. **slaids -** **Citas ziemas aktivitātes**

Ziemā ir dažādas aktivitātes, kas sagādā prieku! VUGD atgādina, ka darot jebkuru lietu, vienmēr jāatceras par drošības pasākumiem! Galvenais ir nebūt pārgalvīgiem un ikvienu nodarbi darīt ar apdomu!

1. **slaids -** **Citas ziemas aktivitātes**
2. **slaids –** **Neaizmirsti par drošību!**

Lai pēc iespējas ātrāk operatīvajiem dienestiem varētu sniegt informāciju par notikušu nelaimi, ieteicams vienmēr ņemt līdzi uzlādētu telefonu!

1. **slaids -** **Zini, kur esi, un informē vecākus par saviem plāniem!**

Lai varētu ugunsdzēsējiem glābējiem nosaukt precīzu notikuma vietu, svarīgi zināt, kur tu atrodies, kā arī vienmēr jāinformē vecāki par savu atrašanās vietu.

1. **slaids - Informē par saviem plāniem!**
2. **slaids - Informē par saviem plāniem!**
3. **slaids - Zini savu atrašanās vietu!**

Svarīgi ir bērnam iemācīties ne tikai ielas nosaukumu un numuru vai māju un ciema nosaukumu, bet arī pilsētu/novadu/pagastu, jo gandrīz katrā Latvijas pilsētā ir Brīvības, Rīgas vai Lielā iela. Nezinot pislētu, 112 diepečeri nezinās, kura depo ugunsdzēsējus nosūtīt uz notikuma vietu.

112 Zvanu centra dispečeri automātiski neredz zvanītāja atrašanās vietu.

1. **slaids – Divas situācijas. Kurā ugunsdzēsēji glābēji ātrāk ieradīsies un palīdzēs ielūzušajam?**

Izlasiet slaidā atspoguļotās pirmās situācijas aprakstu. Pēc tam pārejiet uz nākamo slaidu un izlasiet otro situāciju!

1. **slaids – Divas situācijas. Kurā ugunsdzēsēji glābēji ātrāk ieradīsies un palīdzēs ielūzušajam?**

Izlasiet arī šo situāciju. Kurā situācijā ugunsdzēsēji glābēji ātrāk ieradīsies un palīdzēs cietušajam?

Pareizā atbilde: ātrāk palīdzību būs iespējams sniegt Situācijā Nr.2, jo zvanītājs ir nosaucis precīzu adresi un ugunsdzēsēji glābēji nekavējoties dosies palīgā.

1. **slaids – Atgādinām vēlreiz!**
2. **slaids – Ieraugot negadījumu, prātā var ienākt doma**

Lai kā gribētos palielīties draugiem ar foršu un interesantu foto vai video, vienmēr ir jāpadomā, vai Tu pats gribētu, lai Tevi nelaimes brīdī fotogrāfē vai filmē?

1. **slaids – Nefilmē! Zvani 112!**
2. **slaids – Paldies par uzmanību!**

Pateicamies par veltīto uzmanību un atgādinām, ka drošība ir pirmajā vietā!